Photoshop Tipp|2010.10.05.
Ezúttal sem a legegyenesebb utat választottuk. Kontrasztot emelni mindenki tud, hiszen van neki egy külön menüpontja. De mi van ha az így kapott hatás túl kemény, erőteljes a szemünknek? Mi van ha sokkal lágyabb végeredményt szerettünk volna? A célunk nem a kép szétégetése, hanem csak egy kis plusz "élet belevitele”. Szerencsére van más megoldás is, és nem is annyira eldugva.
Photoshop Elements - Kontraszt emelése - www.digiretus.hu
A középtónusok kontrasztjának emelése értelemszerűen a sok középtónust tartalmazó fotóknál jelenthet előnyt, de olyan képek esetén is célszerű az alábbiakat használni, ahol sok a fehér vagy árnyékos terület és nem szeretnénk, hogy kép még több részen égjen ki, vagy bukjon a feketébe.
2. A hagyományos út
Ha a megszokott módon szeretnéd növelni egy kép kontrasztját az Enhance/Adjust Lighting/Brightness/Contrast menüpontot kell választanod. A Contrast csúszka jobbra húzásával a kép minden világossági tartományában egyformán növekszik a kontraszt. A hatás nagyobb értékeknél igen kemény, szinte rajzszerű. A feketéhez közeli árnyékok a kontraszt emeléssel elkezdenek bebukni, a világos részek pedig kiégni. Olyan esetekben érdemes ezt használnod, ha a feketéid vagy az eredetileg fehér részleteid inkább szürkések, vagy ha erőteljes kontraszt a célod.
3. Finomkodás
Ha azonban meg szeretnéd őrizni az árnyékos és a csúcsfényes területek arányát és egy finomabb kontraszt emelés a cél, felejtsd el a Brightness/Contrast parancsot. Az Enhance/Adjust Lighting/Shadows/Hightlights a te "embered". Ezt a parancsot közvetlenül az előző fölött találod és elsődleges feladata az árnyékos és fényes területek beállítása, de külön csúszkát kapunk a középtónusokhoz is.
Elsőként vedd 0%-ra a Lighten Shadows és Darken Shadows értékeket. Erre most nincs szükség. A közép-kontraszt a Midtone Contrast csúszkával állítható. A példánkban +40-et emeltünk a kontraszton (mint az előző pontban), a kapott hatás mégis finomabb annál. A legvilágosabb és legsötétebb területek nem változtak, csak a középtónusok lettek markánsabbak.
4. Középpályás
Ez a hatás nem csak a kontrasztszegény képek javítására, de szinte bármilyen fotó markánsabbá tételére alkalmas. Vigyázz azonban, hogy ne használt túl végletes értékeket, mert a kép ellaposodhat, vagy tónusai széteshetnek!